KEX วิ่ง 4% โบรกฯชูหุ้นเด็ดรับ “อี-คอมเมิร์ซ” เชียร์ซื้อเป้า 70 บ. อัพไซด์ 20%
KEX วิ่งฉิว 4% โบรกฯชูหุ้นเด็ดรับกระแส “อี-คอมเมิร์ซ” เชียร์ซื้อเป้า 70 บ. อัพไซด์ 20%
5 ก.พ. 2564

ผู้สื่อข่าวรายงานว่า ราคาหุ้น บริษัท เคอรี่ เอ็กซ์เพรส (ประเทศไทย) จำกัด (มหาชน) หรือ KEX ณ เวลา 11.52 น. อยู่ที่ระดับ 57.75 บาท บวก 2.25 บาท หรือ 4.05% สูงสุดที่ระดับ 57.75 บาท ต่ำสุดที่ระดับ 55.50 บาท ด้วยมูลค่าการซื้อขาย 323.11 ล้านบาท

ด้านบทวิเคราะห์ บล.บัวหลวง ระบุว่า จากแนวโน้มที่สดใสของตลาด e-tail ในปัจจุบัน ฝ่ายวิจัยได้ใช้สมมติฐานว่าอัตราการซื้อสินค้าผ่านธุรกรรม online ในประเทศไทยจะเติบโตเต็มที่ภายในปี 2583 มาอยู่ที่ 27.2% ของยอดค้าปลีก (จากที่คาดการณ์ก่อนหน้านี้ที่ 15.5% ภายในปี 2573)
โดยคิดเป็นอัตราเติบโตเฉลี่ยทบต้นต่อปีของปริมาณการขนส่งในระหว่างปี 2563-83 ของอุตสาหกรรมที่ 13.2% ทั้งนี้ ใช้สมมติฐานอัตราเติบโตเฉลี่ยทบต้นต่อปีของปริมาณการขนส่งของ KEX ในระหว่างปี 2563-83 อยู่ที่ 12.5% (ในเชิงอนุรักษ์นิยม)
อย่างไรก็ตาม ฝ่ายวิจัยปรับเพิ่มคาดการณ์กำไรในระยะยาวขึ้น 4-63% และปรับเพิ่มสมมติฐาน terminal growth ของเราจาก 2.5% (สมมุติฐานที่ใช้ในรายงาน IPO ของเรา) มาอยู่ที่ 3.5% ส่งผลให้ราคาเป้าหมาย ณ สิ้นปี 2564 ของ ซึ่งประเมินมูลค่าด้วยวิธีคิดลดกระแสเงินสดอยู่ที่ 70 บาท
 